CELEX: C2007/315/14
Language: sk
Date: 2007-12-22 00:00:00
Title: Vec C-427/05: Rozsudok Súdneho dvora (štvrtá komora) z  25. októbra 2007 (návrh na začatie prejudiciálneho konania, ktorý podal Commissione tributaria regionale di Genova – Taliansko) – Agenzia delle Entrate Ufficio di Genova 1/Porto Antico di Genova SpA (Štrukturálne fondy — Nariadenie (EHS) č. 4253/88 — Článok 21 ods. 3 druhý pododsek — Zákaz zrážok — Výpočet zdaniteľného príjmu — Zohľadnenie poskytnutých subvencií Spoločenstva)

22.12.2007   
            
            
               SK
            
            
               Úradný vestník Európskej únie
            
            
               C 315/9
            
         Rozsudok Súdneho dvora (štvrtá komora) z 25. októbra 2007 (návrh na začatie prejudiciálneho konania, ktorý podal Commissione tributaria regionale di Genova – Taliansko) – Agenzia delle Entrate Ufficio di Genova 1/Porto Antico di Genova SpA
   (Vec C-427/05) (1)
   
   (Štrukturálne fondy - Nariadenie (EHS) č. 4253/88 - Článok 21 ods. 3 druhý pododsek - Zákaz zrážok - Výpočet zdaniteľného príjmu - Zohľadnenie poskytnutých subvencií Spoločenstva)
   (2007/C 315/14)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Commissione tributaria regionale di Genova
   Účastníci konania pred vnútroštátnym súdom
   
      Žalobkyňa: Agenzia delle Entrate Ufficio di Genova 1
   
      Žalovaný: Porto Antico di Genova SpA
   Predmet veci
   Návrh na začatie prejudiciálneho konania – Commissione tributaria regionale di Genova – Výklad článku 21 ods. 3 nariadenia Rady (EHS) č. 2082/93 z 20. júla 1993, ktorým sa mení a dopĺňa nariadenie Rady (EHS) č. 4253/88 z 19. decembra 1988, ktorým sa vykonáva nariadenie (EHS) č. 2052/88, pokiaľ ide o koordináciu činností rozličných štrukturálnych fondov navzájom na jednej strane a ich činností s operáciami Európskej investičnej banky a ďalšími existujúcimi finančnými nástrojmi na druhej strane [neoficiálny preklad] (Ú. v. ES L 193, s. 20) – Zlučiteľnosť ustanovenia vnútroštátnej právnej úpravy, ktoré zohľadňuje poskytnutú pomoc Spoločenstva na účely výpočtu zdaniteľného príjmu
   Výrok rozsudku
   Článok 21 ods. 3 druhý pododsek nariadenia Rady (EHS) č. 4253/88 z 19. decembra 1988, ktorým sa vykonáva nariadenie (EHS) č. 2052/88, pokiaľ ide o koordináciu činností rozličných štrukturálnych fondov navzájom na jednej strane a ich činností s operáciami Európskej investičnej banky a ďalšími existujúcimi finančnými nástrojmi na druhej strane [neoficiálny preklad], zmeneného a doplneného nariadením Rady (EHS) č. 2082/93 z 20. júla 1993, sa má vykladať v tom zmysle, že nie je v rozpore s ním taká vnútroštátna daňová právna úprava, akou je článok 55 ods. 3 písm. b) dekrétu č. 917 prezidenta Republiky z 22. decembra 1986, ktorá zohľadňuje subvencie poskytnuté zo štrukturálnych fondov Spoločenstva na účely výpočtu zdaniteľného príjmu.
   
      (1)  Ú. v. EÚ C 36, 11.2.2006.